GREEK SUPREME COURT DECISION

Decision ID: 193/2024
Decision Number: 193
Decision Year: 2024
Department: Πολιτικό (Β2)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Β2' Πολιτικό Τμήμα Συγκροτήθηκε από τους Δικαστές: Νικόλαο Πιπιλίγκα, Αντιπρόεδρο του Αρείου Πάγου, Ιωάννα Μαργέλλου - Μπουλταδάκη, Ιωάννη Δουρουκλάκη - Εισηγητή, Νικόλαο Πουλάκη και Μαλαματένια Κουράκου, Αρεοπαγίτες. Συνεδρίασε δημόσια στο Κατάστημά του, στις 16 Ιανουαρίου 2024, με την παρουσία και της Γραμματέως Αγγελικής Ανυφαντή, για να δικάσει την εξής υπόθεση μεταξύ: Των αναιρεσειουσών: 1) ετερόρρυθμης εταιρείας με την επωνυμία "…" και τον διακριτικό τίτλο "…", που έχει έδρα στο … και εκπροσωπείται νόμιμα, και 2) Χ. Μ. του Π., συζ. Π. Θ., κατοίκου …, οι οποίες δεν παραστάθηκαν, ούτε εκπροσωπήθηκαν από πληρεξούσιο δικηγόρο. Των αναιρεσιβλήτων: 1) Κ. Α. του Γ., πρώην κατοίκου … και ήδη κατοίκου … του Δήμου …, και 2) ανώνυμης εταιρείας με την επωνυμία "…" και τον διακριτικό τίτλο "…", που έχει έδρα στο … και εκπροσωπείται νόμιμα, οι οποίοι δεν παραστάθηκαν, ούτε εκπροσωπήθηκαν από πληρεξούσιο δικηγόρο. Κατά την εκφώνηση της υποθέσεως από το πινάκιο οι διάδικοι δεν παραστάθηκαν, όπως σημειώνεται πιο πάνω. Στο σημείο αυτό ο Πρόεδρος ανέγνωσε την από 5-9-2023 δήλωση παραίτησης της πρώτης αναιρεσείουσας από το δικόγραφο της από 8-2-2023 αίτησης για αναίρεση της 49/2023 απόφασης του Μονομελούς Εφετείου Ναυπλίου (με αριθμό κατάθεσης 11/2023 στο Εφετείου Ναυπλίου και 260/2023 στο δικαστήριο τούτο), την από 5-9-2023 πράξη κατάθεσής της στη γραμματεία του δικαστηρίου τούτου, και την από 18-9-2023 με αριθμό … έκθεση επίδοσης της ως άνω δήλωσης παραίτησης προς τον πρώτο αναιρεσίβλητο, η οποία συντάχθηκε από τον δικαστικό επιμελητή του Εφετείου …. Κ. Π.. Το Δικαστήριο, αφού διασκέφθηκε με τη συμμετοχή και της Γραμματέως, κήρυξε καταργημένη τη δίκη ως προς την πρώτη αναιρεσείουσα και τον πρώτο αναιρεσίβλητο, και επιφυλάχθηκε να αποφασίσει ως προς τους λοιπούς.

Judges: Νικόλαο Πιπιλίγκα, Ιωάννα Μαργέλλου - Μπουλταδάκη, Ιωάννη Δουρουκλάκη - Νικόλαο Πουλάκη, Μαλαματένια Κουράκου

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Β2' Πολιτικό Τμήμα Συγκροτήθηκε από τους Δικαστές: Νικόλαο Πιπιλίγκα, Αντιπρόεδρο του Αρείου Πάγου, Ιωάννα Μαργέλλου - Μπουλταδάκη, Ιωάννη Δουρουκλάκη - Εισηγητή, Νικόλαο Πουλάκη και Μαλαματένια Κουράκου, Αρεοπαγίτες. Συνεδρίασε δημόσια στο Κατάστημά του, στις 16 Ιανουαρίου 2024, με την παρουσία και της Γραμματέως Αγγελικής Ανυφαντή, για να δικάσει την εξής υπόθεση μεταξύ: Των αναιρεσειουσών: 1) ετερόρρυθμης εταιρείας με την επωνυμία "…" και τον διακριτικό τίτλο "…", που έχει έδρα στο … και εκπροσωπείται νόμιμα, και 2) Χ. Μ. του Π., συζ. Π. Θ., κατοίκου …, οι οποίες δεν παραστάθηκαν, ούτε εκπροσωπήθηκαν από πληρεξούσιο δικηγόρο. Των αναιρεσιβλήτων: 1) Κ. Α. του Γ., πρώην κατοίκου … και ήδη κατοίκου … του Δήμου …, και 2) ανώνυμης εταιρείας με την επωνυμία "…" και τον διακριτικό τίτλο "…", που έχει έδρα στο … και εκπροσωπείται νόμιμα, οι οποίοι δεν παραστάθηκαν, ούτε εκπροσωπήθηκαν από πληρεξούσιο δικηγόρο. Κατά την εκφώνηση της υποθέσεως από το πινάκιο οι διάδικοι δεν παραστάθηκαν, όπως σημειώνεται πιο πάνω. Στο σημείο αυτό ο Πρόεδρος ανέγνωσε την από 5-9-2023 δήλωση παραίτησης της πρώτης αναιρεσείουσας από το δικόγραφο της από 8-2-2023 αίτησης για αναίρεση της 49/2023 απόφασης του Μονομελούς Εφετείου Ναυπλίου (με αριθμό κατάθεσης 11/2023 στο Εφετείου Ναυπλίου και 260/2023 στο δικαστήριο τούτο), την από 5-9-2023 πράξη κατάθεσής της στη γραμματεία του δικαστηρίου τούτου, και την από 18-9-2023 με αριθμό … έκθεση επίδοσης της ως άνω δήλωσης παραίτησης προς τον πρώτο αναιρεσίβλητο, η οποία συντάχθηκε από τον δικαστικό επιμελητή του Εφετείου …. Κ. Π.. Το Δικαστήριο, αφού διασκέφθηκε με τη συμμετοχή και της Γραμματέως, κήρυξε καταργημένη τη δίκη ως προς την πρώτη αναιρεσείουσα και τον πρώτο αναιρεσίβλητο, και επιφυλάχθηκε να αποφασίσει ως προς τους λοιπούς.

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ Σύμφωνα με τις διατάξεις του άρθρου 260 ΚΠολΔ, που εφαρμόζεται, κατ' άρθρο 573 του ίδιου Κώδικα και στη διαδικασία της δίκης για αναίρεση, ορίζεται: με την παρ. 1. Αν κατά την εκφώνηση της υπόθεσης δεν εμφανίζονται όλοι οι διάδικοι ή εμφανίζονται, αλλά δεν μετέχουν κανονικά στη συζήτηση, η συζήτηση ματαιώνεται και με την παρ. 4, (όπως διαμορφώθηκε από την 1η.1.2022, δυνάμει των άρθρων 16 και 120 Ν.4842/2021, ΦΕΚ Α 190) Όταν οι υποθέσεις που είναι γραμμένες στο πινάκιο δεν εισάγονται προς συζήτηση συνεπεία λόγων ανώτερης βίας ορίζεται αυτεπαγγέλτως, με πράξη του διευθύνοντος το δικαστήριο, ημέρα και ώρα συζήτησης στο ακροατήριο σε σύντομη κατά το δυνατόν δικάσιμο. Η εγγραφή της υπόθεσης στο οικείο πινάκιο, το οποίο μπορεί να τηρείται και ηλεκτρονικά, γίνεται με πρωτοβουλία του γραμματέα και ισχύει ως κλήτευση όλων των διαδίκων. Με πρωτοβουλία του γραμματέα μπορεί να γνωστοποιείται η νέα δικάσιμος με αποστολή ηλεκτρονικού μηνύματος στη διεύθυνση ηλεκτρονικού ταχυδρομείου των διαδίκων ή με ανάρτηση στην πύλη ψηφιακών υπηρεσιών δικαστηρίων solon.gov.gr για όσα δικαστήρια και διαδικασίες έχουν ενταχθεί στο εν λόγω σύστημα. Εξάλλου, από το συνδυασμό των διατάξεων των άρθρων 294, 295 παρ.1 εδ.α', 296, 297 και 299 ΚΠολΔ, που εφαρμόζονται, σύμφωνα με το άρθρο 573 παρ.1 του ίδιου κώδικα και στη διαδικασία της δίκης για αναίρεση, προκύπτει ότι η παραίτηση από το δικόγραφο ή το δικαίωμα του ενδίκου μέσου της αναίρεσης, το οποίο έχει ασκηθεί, (άρθρο 495 παρ.1 ΚΠολΔ), μπορεί να γίνει ή με δήλωση, που καταχωρίζεται στα πρακτικά ή στις προτάσεις ή με δικόγραφο, που επιδίδεται στον αντίδικο του παραιτουμένου, πριν αρχίσει η προφορική συζήτηση της ουσίας της υπόθεσης, χωρίς τη συναίνεση του αναιρεσιβλήτου και την κλήτευσή του στην ορισθείσα συζήτηση, αφού αυτός και αν ακόμη είχε κληθεί και παρασταθεί, δεν θα μπορούσε να αντιταχθεί στην παραίτηση αυτή (ΑΠ 351/2004). Ως δικόγραφο νοείται κάθε έγγραφο, που συντάσσεται από το διάδικο ή το δικαστικό πληρεξούσιό του, για την πιστοποίηση των διαδικαστικών πράξεων που ενεργούν, ή από το δικαστήριο και το οποίο (έγγραφο), κατ' άρθρο 118 ΚΠολΔ, είτε υποβάλλεται στο δικαστήριο είτε επιδίδεται από τον ένα διάδικο στον άλλο. Με βάση τα ανωτέρω, η παραίτηση από το ένδικο μέσο της αναίρεσης (δικόγραφο ή δικαίωμα) μπορεί να γίνει και με εξώδικη δήλωση του παραιτουμένου, εφόσον φέρει τα στοιχεία του άρθρου 118 ΚΠολΔ. Η νομότυπη ως άνω παραίτηση έχει ως συνέπεια, ότι η αναίρεση θεωρείται πως δεν ασκήθηκε και επιφέρει αντίστοιχη, ανάλογη με το περιεχόμενο και την έκτασή της, κατάργηση της δίκης (ΑΠ 742/2017, 649/2016, 369/2013). Με τις παραπάνω διατάξεις ορίζονται αποκλειστικώς οι τρόποι με τους οποίους μπορεί να χωρήσει η παραίτηση από το δικογράφο ή το δικαίωμα του ενδίκου μέσου και συνεπώς, παραίτηση που έγινε με κατάθεση απλώς του σχετικού δικογράφου στο δικαστήριο, χωρίς επίδοση τούτου στον αντίδικο του παραιτουμένου, είναι ανίσχυρη, μη συνεπαγόμενη έννομα αποτελέσματα (Ολ ΑΠ 1187/1981, ΑΠ 310/2023, 471/2018). Στην προκειμένη περίπτωση, η υπό κρίση από 8-2-2023 και με αρ. καταθ. 11/2023 αίτηση αναιρέσεως προσδιορίστηκε προς συζήτηση με την επιμέλεια των αναιρεσειόντων για την αρχική δικάσιμο της 17-10-2023, κατά την οποία, κατ' εφαρμογή του άρθρου 260 παρ. 4 ΚΠολΔ, ενόψει της αναστολής λειτουργίας των δικαστηρίων, λόγω της διεξαγωγής των αυτοδιοικητικών εκλογών της 8-10-2023 και 15-10-2023 δεν εισήχθη προς συζήτηση και ορίστηκε αυτεπαγγέλτως δικάσιμος προς συζήτηση αυτής η ως άνω αρχικά αναφερόμενη. Παράλληλα με πρωτοβουλία του γραμματέα του Δικαστηρίου αυτού, η ημερομηνία της νέας δικασίμου (16-1-2024) γνωστοποιήθηκε με ανάρτηση της στην πύλη ψηφιακών υπηρεσιών δικαστηρίων solon.gov.gr, στο site του Αρείου Πάγου www.areiospagos.gr και στη διαδικτυακή πύλη της Ολομέλειας των Δικηγορικών Συλλόγων portal.olomeleia.gr. Κατά τη δικάσιμο αυτή, όπως προκύπτει από τα πρακτικά συνεδρίασης του Δικαστηρίου, κατά την εκφώνηση της υπόθεσης στο ακροατήριο από τη σειρά του πινακίου, δεν εμφανίστηκαν ούτε εκπροσωπήθηκαν με δήλωση πληρεξουσίου δικηγόρου τους όλοι οι διάδικοι. Ήδη όμως η πρώτη αναιρεσείουσα, όπως προκύπτει από την από 5-9-2023 έκθεση της γραμματέως του Αρείου Πάγου Κ. Δ., κατατέθεσε σ' αυτήν την από 5-9-2023 δήλωση παραιτήσεως από το δικόγραφο της από 8-2-2023 αιτήσεως για αναίρεση της υπ' αριθμόν 49/2023 αποφάσεως του Μονομελούς Εφετείου Ναυπλίου, ως προς αμφοτέρους τους αναιρεσιβλήτους. Η δήλωση αυτή υπογράφεται από το Δημήτριο Λαδά, δικηγόρο της πρώτης αναιρεσείουσας, δυνάμει του υπ' αριθμόν …/2023 ειδικού πληρεξουσίου της συμβ/φου … Μαρίας Συναδινού. Η δήλωση αυτή επιδόθηκε νομίμως στον πρώτο αναιρεσίβλητο την 18-9-2023, ήτοι πριν από την ημέρα της δικασίμου (17-10-2023), όπως προκύπτει από την υπ' αριθμ. …/2023 έκθεση επιδόσεως του Δικαστικού Επιμελητή της περιφέρειας του Εφετείου … Κ. Π.. Κατά συνέπεια, η γενόμενη με τον προαναφερθέντα τρόπο παραίτηση της ως άνω αναιρεσείουσας από το δικόγραφο της υπό κρίση αίτησης αναίρεσης, ως προς τον πρώτο αναιρεσίβλητο, είναι έγκυρη (άρθρο 297 ΚΠολΔ) και επέφερε τα αποτελέσματά της, δηλαδή η αίτηση αναίρεσης θεωρείται αναδρομικά ότι δεν ασκήθηκε (άρθρα 295 παρ. 1, 299 ΚΠολΔ) και ως εκ τούτου πρέπει η προκειμένη δίκη να κηρυχθεί καταργημένη, ως προς τους διαδίκους αυτούς, ενώ δεν πρέπει να επιβληθούν δικαστικά έξοδα εις βάρος της αναιρεσείουσας, αφού ο αναιρεσίβλητος δεν παρέστη και δεν υπέβαλε σχετικό προς τούτο αίτημα. Ωστόσο, από τα στοιχεία του φακέλου της δικογραφίας δεν προκύπτει ότι η ως άνω δήλωση παραιτήσεως από την ασκηθείσα υπό κρίση αίτηση αναιρέσεως έχει επιδοθεί στη δεύτερη αναιρεσίβλητη. Κατά συνέπεια, η γενόμενη παραίτηση με μόνη την κατάθεση από τον ως άνω δικηγόρο του σχετικού δικογράφου στο παρόν Δικαστήριο, χωρίς επίδοση τούτου στην αναιρεσίβλητη αυτή, είναι ανίσχυρη, μη συνεπαγόμενη έννομα αποτελέσματα. Ακολούθως, αφού όπως προαναφέρθηκε οι αναιρεσείουσες και η δεύτερη αναιρεσίβλητη δεν εμφανίσθηκαν ούτε εκπροσωπήθηκαν από πληρεξούσιο δικηγόρο κατά την αναφερόμενη στην αρχή της παρούσας δικάσιμο, κατά την οποία η υπόθεση εκφωνήθηκε και συζητήθηκε από τη σειρά του οικείου πινακίου, ούτε κατέθεσαν, κατ' άρθρο 242 αριθ. 2 KΠολΔ, δήλωση μη παραστάσεως κατά την εκφώνηση της υποθέσεως, πρέπει να κηρυχθεί, ως προς τους διαδίκους αυτούς, ματαιωμένη η συζήτηση της αιτήσεως αναιρέσεως.

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ Καταργεί τη δίκη επί της από 8-2-2023 αιτήσεως για αναίρεση της με αριθμό 49/2023 αποφάσεως του Μονομελούς Εφετείου Ναυπλίου, ως προς την πρώτη αναιρεσείουσα και τον πρώτο αναιρεσίβλητο. Κηρύσσει ματαιωμένη τη συζήτηση της αυτής αιτήσεως για αναίρεση της υπ' αριθμόν 49/2023 αποφάσεως του Μονομελούς Εφετείου Ναυπλίου, ως προς τις αναιρεσείουσες και τη δεύτερη αναιρεσίβλητη. ΚΡΙΘΗΚΕ, αποφασίσθηκε στην Αθήνα, στις 30 Ιανουαρίου 2024. ΔΗΜΟΣΙΕΥΘΗΚΕ σε δημόσια συνεδρίαση στο ακροατήριό του, στην Αθήνα, στις 5 Φεβρουαρίου 2024.

LEGAL REFERENCES
Articles Referenced: άρθρου 260, άρθρο 573, άρθρων 16, άρθρων 294, άρθρο 573 παρ.1, άρθρο 495 παρ.1, άρθρο 118, άρθρου 118, άρθρου 260 παρ. 4, άρθρο 297, άρθρα 295 παρ. 1, άρθρο 242 αριθ. 2, άρθρο 495, άρθρα 295, άρθρο 242
Article Codes: ΚΠολΔ
Law References: nan
Total Articles Cited: 13

DATES MENTIONED: 5-9-2023|8-2-2023|18-9-2023|17-10-2023|8-10-2023|15-10-2023|16-1-2024|16-01-2024|30-01-2024|05-02-2024

SOURCE: https://areiospagos.gr/nomologia/apofaseis_DISPLAY.asp?cd=RM281JATNSTSC72OW2DBIUEL1DLU2B&apof=193_2024&info=ΠΟΛΙΤΙΚΕΣ -  Β2